Blaze7451/Wiki-th-20250601 huggingface dataset:
ยูเครนแอร์อัลไลแอนซ์

ยูเครนแอร์อัลไลแอนซ์ (Ukraine Air Alliance) เป็นสายการบินขนส่งสินค้าสัญชาติยูเครน โดยมีสำนักงานใหญ่ที่เคียฟ สายการบินให้บริการเที่ยวบินไปยังจุดหมายปลายทางทั่วเอเชีย, ยุโรป และแอฟริกา

**ประวัติ**
ยูเครนแอร์อัลไลแอนซ์ก่อตั้งขึ้นเมื่อวันที่ 28 กุมภาพันธ์ ค.ศ. 1992 และเริ่มดำเนินการในปี ค.ศ. 1993 โดยได้จดทะเบียนกับทางการยูเครนในฐานะบริษัทร่วมทุน และเป็นหนึ่งในสายการบินเอกชนแห่งแรกในยูเครนที่ได้รับสถานะระหว่างประเทศผ่านการลงทะเบียนที่ ICAO สายการบินได้รับ "ทางเลือก TCO เชิงบวก" ในเดือนกุมภาพันธ์ ค.ศ. 2017 อย่างไรก็ตาม ณ วันที่ 5 ตุลาคม 2019 ถูกยกเลิกและสายการบินไม่ได้รับอนุญาตให้ดำเนินการภายในน่านฟ้าของสหภาพยุโรปอีกต่อไป
เมื่อวันที่ 31 มกราคม ค.ศ. 2020 ยูเครนแอร์อัลไลแอนซ์ได้รับใบรับรองผู้ดำเนินการทางอากาศที่ได้รับการต่ออายุ และดำเนินการเครื่องบิน อาน-12 จำนวน 4 ลำ โดยเครื่องบินทุกลำได้รับการติดตั้งตามข้อกำหนดล่าสุดของ ICAO และ EASA สายการบินได้ผ่านการตรวจสอบของ SAFA เพื่อให้สอดคล้องกับมาตรฐานสูงสุดของความปลอดภัยในการบิน

**ฝูงบิน**
ไฟล์:Ukraine_Air_Alliance,_UR-CZZ,_Antonov_An-12BP_(22566194982).jpg|thumb|อานโตนอฟ อาน-12

**ฝูงบินปัจจุบัน**
ไฟล์:Antonov_AN-26B_Ukraine_Air_Alliance_UR-CAI,_LUX_Luxembourg_(Findel),_Luxembourg_PP1219334434.jpg|thumb|อานโตนอฟ อาน-26บี
ไฟล์:Ilyushin_Il-76TD,_UAA_-_Ukraine_Air_Alliance_(Kyrgyzstan_Airlines)_AN0436134.jpg|thumb|อิลยูชิน อิล-76ทีดี
ณ เดือนตุลาคม ค.ศ. 2019, จากอุบัติเหตุของเที่ยวบินที่ 4050 และการยุติปฏิบัติการ ยูเครนนแอร์อัลไลแอนซ์มีเครื่องบินในฝูงบิน 7 ลำ  หลังจากการต่ออายุใบอนุญาตการบิน ฝูงบินของยูเครนแอร์อัลไลอานซ์มีดังนี้: 

**ฝูงบินในอดีต**
ยูเครนแอร์อัลไลแอนซ์เคยดำเนินงานเครื่อบินดังต่อไปนี้: - อานโตนอฟ อาน-2- อานโตนอฟ อาน-24- อานโตนอฟ อาน-26บี- อานโตนอฟ อาน-28- อานโตนอฟ อาน-32บี- อานโตนอฟ อาน-74- อานโตนอฟ อาน-124-100- อิลยูชิน อิล-76เอ็มดี- อิลยูชิน อิล-76ทีดี- มิล มิ-8เอ็มที

**อุบัติเหตุและอุบัติการณ์สำคัญ**
 9 สิงหาคม ค.ศ. 2013, เที่ยวบินที่ 751 เกิดเหตุเพลิงไหม้เครื่องบินอานโตนอฟ อาน-12 ขณะขึ้นบินจากท่าอากาศยานไลพ์ซิช, ประเทศเยอรมนี โดยลูกเรือทุกคนสามารถอพยพออกมาได้ทั้งหมด คาดว่าต้นเพลิงอยู่ที่หน่วยจ่ายกระแสไฟฟ้า (APU) ของเครื่องบิน- 30 สิงหาคม ค.ศ. 2014, เที่ยวบินที่ 4012 ได้พุ่งชนภูเขาในประเทศแอลจีเรีย ขณะดำเนินเที่ยวบินไปยังมาลาโบ ประเทศอิเควทอเรียลกินี โดยลูกเรีอทั้งหมดบนเที่ยวบินเสียชีวิต- 4 ตุลาคม ค.ศ. 2019, เที่ยวบินที่ 4050 เครื่องบินอานโตนอฟ อาน-12 ได้ตกลงขณะลงจอดที่ท่าอากาศยานนานาชาติลวีฟ ในประเทศยูเครน ผู้โดยสารและลูกเรือ 5 คน เสียชีวิต สาเหตุคาดว่าเกิดจากความผิดพลาดของนักบิน (ยังอยู่ระหว่างการสืบสวนหาสาเหตุ)

**อ้างอิง**

**แหล่งข้อมูลอื่น**
  เว็บไซต์ทางการ (ภาษาอังกฤษ) date=2019-06-16 
หมวดหมู่:สายการบิน
หมวดหมู่:สายการบินสัญชาติยูเครน
หมวดหมู่:สายการบินขนส่งสินค้า
หมวดหมู่:สายการบินที่ก่อตั้งในปี พ.ศ. 2535
การล่วงละเมิดทางเพศ

การล่วงละเมิดทางเพศ (sexual assault) คือการกระทำที่บุคคลหนึ่งจงใจแตะต้องบุคคลอื่นโดยไม่ได้รับความยินยอมจากบุคคลนั้น หรือข่มขู่ บังคับโดยใช้ความรุนแรงให้ ร่วมกิจกรรมทางเพศ โดยขัดต่อความประสงค์ของอีกคน เป็นรูปแบบหนึ่งของ ความรุนแรงทางเพศ ซึ่งรวมถึง การล่วงละเมิดทางเพศเด็ก การคลำ การข่มขืน (การบังคับ สอดใส่ทางช่องคลอด ทวารหนัก หรือช่องปาก หรือ ใช้ยาเพื่อช่วยในการล่วงละเมิดทางเพศ ) หรือการทรมานบุคคลในลักษณะทางเพศ

**อ้างอิง**
หมวดหมู่:ภาวะฉุกเฉินทางการแพทย์
หมวดหมู่:การข่มขืนกระทำชำเรา
หมวดหมู่:การทารุณทางเพศ
หมวดหมู่:อาชญากรรมทางเพศ
เทศบาลตำบลเชียงม่วน

เทศบาลตำบลเชียงม่วน เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลเชียงม่วน และพื้นที่ทั้งหมดของหมู่ 1–2 และบางส่วนของหมู่ 7 ตำบลบ้านมาง ในอำเภอเชียงม่วน จังหวัดพะเยา เดิมมีฐานะเป็นสุขาภิบาลเชียงม่วนที่จัดตั้งขึ้นใน พ.ศ. 2529 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากร 8,624 คน
ในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลเชียงม่วน รวมเข้ากับพื้นที่เทศบาลตำบลเชียงม่วน และเปลี่ยนแปลงเขตเทศบาลตำบลเชียงม่วน จากเขตเทศบาลเดิมที่มีเนื้อที่ 9.66 ตารางกิโลเมตร ได้รับพื้นที่จากสภาตำบลเชียงม่วน 188.20 ตารางกิโลเมตร
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอเชียงม่วน อยู่ห่างจากศาลากลางจังหวัดพะเยาประมาณ 84.2 กิโลเมตร อยู่ห่างจากกรุงเทพมหานครประมาณ 656 กิโลเมตรตามทางรถยนต์ ด้านตะวันตกของเขตเทศบาลมีแม่น้ำปี้ไหลผ่านเป็นแหล่งน้ำสำคัญ ปัจจุบันเทศบาลมีพื้นที่รับผิดชอบทั้งหมด 197.86 ตารางกิโลเมตรหรือคิดเป็น 123,662.5 ไร่

**อ้างอิง**

**แหล่งข้อมูลอื่น**
  เทศบาลตำบลเชียงม่วน เว็บไซต์เทศบาลตำบลเชียงม่วน date=2022-06-08 
เชียงม่วน
หมวดหมู่:อำเภอเชียงม่วน
องค์การบริหารส่วนตำบลบ้านมาง

บ้านมาง เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 3–6, 8–11 และพื้นที่บางส่วนของหมู่ที่ 7 ตำบลบ้านมาง (เฉพาะนอกเขตเทศบาลตำบลเชียงม่วน) ในอำเภอเชียงม่วน จังหวัดพะเยา เดิมได้รับการจัดตั้งเป็นสภาตำบลบ้านมางใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ้านมางเมื่อวันที่ 25 ธันวาคม พ.ศ. 2539
เขตองค์การบริหารส่วนตำบลเป็นที่ตั้งของสถานที่สำคัญคือ วนอุทยานไดโนเสาร์แก่งหลวง เป็นส่วนหนึ่งของอุทยานแห่งชาติดอยภูนาง เป็นสถานที่ค้นพบซากกระดูกไดโนเสาร์ กระดูกที่พบเป็นกระดูกไดโนเสาร์ซอโรพอด และคาดว่าจะมีชีวิตอยู่มาไม่น้อยกว่า 130 ล้านปี ปัจจุบันซากโครงกระดูกไดโนเสาร์ที่ขุดพบและแบบจำลองจัดแสดงอยู่ในพิพิธภัณฑ์ไดโนเสาร์เชียงม่วนในเขตวนอุทยานแก่งหลวง

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลบ้านมาง
บ้านมาง
หมวดหมู่:อำเภอเชียงม่วน
จังหวัดของประเทศโปแลนด์

จังหวัด (województwo) เป็นหน่วยการปกครองระดับสูงสุดของประเทศโปแลนด์
การปฏิรูปรัฐบาลท้องถิ่นของโปแลนด์ใน ค.ศ. 1998 ซึ่งมีผลบังคับใช้ในวันที่ 1 มกราคม ค.ศ. 1999 ได้จัดตั้งจังหวัดใหม่ทั้งหมด 16 จังหวัด จังหวัดเหล่านี้แทนที่จังหวัด 49 จังหวัดที่มีมาตั้งแต่วันที่ 1 กรกฎาคม ค.ศ. 1975 และมีความคล้ายคลึงกับจังหวัดที่มีอยู่ระหว่าง ค.ศ. 1950–1975 (ในแง่อาณาเขต แต่ไม่ใช่ในแง่ชื่อ)
จังหวัดในปัจจุบันส่วนใหญ่ตั้งชื่อตามภูมิภาคทางประวัติศาสตร์และภูมิศาสตร์ ในขณะที่จังหวัดก่อน ค.ศ. 1998 มักตั้งชื่อตามเมืองศูนย์กลางการปกครองของจังหวัด จังหวัดใหม่นี้ครอบคลุมพื้นที่ตั้งแต่ mi2 (จังหวัดออปอแล) ถึงมากกว่า mi2 (จังหวัดมาซอฟแช) และมีประชากรตั้งแต่เกือบหนึ่งล้านคน (จังหวัดออปอแล) ถึงมากกว่าห้าล้านคน (จังหวัดมาซอฟแช)

**รายชื่อจังหวัดตั้งแต่ ค.ศ. 1999**

**อ้างอิง ==
โต๊ะหมู่บูชา

ไฟล์:Buddha statue, Bangkok.jpg|thumb|โต๊ะหมู่บูชาในพระอุโบสถวัดพระเชตุพนวิมลมังคลาราม
โต๊ะหมู่บูชา คือ โต๊ะที่จัดตั้งเครื่องสักการะพระพุทธรูป พระบรมฉายาลักษณ์ พระบรมสาทิสลักษณ์ พระบรมรูปหล่อของพระมหากษัตริย์ พระบรมวงศานุวงศ์ หรือรูปของบรรพบุรุษ ตามความเชื่อของแต่ละบ้าน ใช้วางเครื่องบูชาเพื่อแสดงความเคารพ และแสดงถึงความกตัญญูต่อบรรพบุรุษ
โต๊ะหมู่บูชาประกอบด้วชุดโต๊ะที่มีการจัดลำดับการตั้งวางลดหลั่นกันไป อาจมีการจัดโต๊ะตั้งแต่แบบหมู่ 3, 4, 5, 7 และ 9 โดยโต๊ะหมู่บูชาหมู่ 9 จะเป็นโต๊ะที่มีขนาดใหญ่มากที่สุด บนโต๊ะหมู่มักจะตั้งวางพระพุทธรูป สิ่งศักดิ์สิทธิ์ต่าง ๆ รวมไปถึงเชิงเทียน กระถางธูป พานพุ่ม หรือแจกันดอกไม้ เป็นต้น
โต๊ะหมู่บูชาเกิดขึ้นในสมัยพระบาทสมเด็จพระนั่งเกล้าเจ้าอยู่หัว แต่เดิมเรียกว่า เครื่องบูชาอย่างม้าหมู่ เป็นแนวคิดการบูชาอย่างไทยแกมจีน โดยประยุกต์เอาเครื่องเรือนอย่างจีน หรือที่เรียกว่า ลายฮ่อ และลายแจกัน เครื่องถ้วยชามอย่างจีน เรียกว่า ลายปักโก๊ ที่สวยงามมาใช้ โดยเมื่อ พ.ศ. 2391 พระบาทสมเด็จพระนั่งเกล้าเจ้าอยู่หัวทรงมีพระราชดำริให้จัดสร้างม้าหมู่ขึ้น โดยดัดแปลงตามเครื่องฮ่อ ใช้สำหรับตั้งเครื่องบูชาหน้าพระประธานในพระอุโบสถในงานฉลองวัดพระเชตุพนวิมลมังคลาราม ภายหลังมีความนิยมเอาอย่าง มีการจัดโต๊ะเครื่องบูชาอย่างม้าหมู่สำหรับใช้ประดิษฐานพระพุทธรูปและมีโต๊ะประกอบที่ตั้งเครื่องบูชา ในการทำบุญโอกาสต่าง ๆ ของพระบรมวงศานุวงศ์และเจ้านายในสมัยนั้น ๆ

**อ้างอิง**
หมวดหมู่:พิธีกรรมในศาสนาพุทธ
หมวดหมู่:วัฒนธรรมไทย
โคลิน ราสตัน

โคลิน ลูว์เอลลลิน ราสตัน (Colin Llewellyn Raston; เกิด ค.ศ. 1950) เป็นศาสตราจารย์ประจำมหาวิทยาลัยฟลินเดอร์สในเมืองเมืองแอดิเลด รัฐเซาท์ออสเตรเลีย และเป็นผู้เชี่ยวชาญทางเทคโนโลยีสะอาดของรัฐเซาท์ออสเตรเลีย ใน ค.ศ. 2015 โคลินได้รับรางวัลอิกโนเบลจากการคิดค้นวิธีทางเคมีเพื่อแปลงสภาพไข่ต้มกลับไปเป็นไข่ดิบ ใน ค.ศ. 2016 โคลินได้รับเครื่องราชอิสริยาภรณ์แห่งออสเตรเลียจากการสร้างประโยชน์ด้านวิทยาศาสตร์

**งานวิจัย**

**งานแรกเริ่ม**
สูตรโครงสร้างของ arsenobetaine
โคลินเข้าเรียนหนังสือระดับอุดมศึกษาที่มหาวิทยาลัยเวสเทิร์นออสเตรเลีย ได้รับปริญญาตรีเกียรตินิยมสาขาวิทยาศาสตร์และปรัชญาดุษฎีบัณฑิตภายใต้การดูแลของอาจารย์อัลลัน ไวท์ ผลงานของโคลินขณะนั้นเกี่ยวกับการสำรวจสารหนูอินทรีย์ในทะเลและการสกัดสาร arsenobetaine จากกุ้งมังกรพร้อมกับหาโครงสร้างและวิธิสังเคราะห์ ภายหลังโคลินได้รับวิทยาศาสตรดุษฎีบัณฑิตจากมหาวิทยาลัยกริฟฟิท

**การเปลี่ยนไข่ต้มกลับเป็นไข่ดิบ**
โอแวลบูมินเป็นโปรตีนที่สามารถพบได้ในสัดส่วนสองในสามในไข่ขาว เวลาที่ไข่ถูกทำให้สุก โอแวลบูมินจะเปลี่ยนโครงรูปจากสภาพม้วนพับซึ่งสามารถละลายในน้ำได้เป็นสภาพแผ่นบีตาทั้งหมดซึ่งไม่สามารถละลายในน้ำและมีพื้นที่ไฮโดรโฟบิก ทำให้เกิดการเกาะกลุ่มของโปรตีน นี่คือตัวอย่างของการเสียสภาพธรรมชาติของโปรตีนซึ่งถูกจำกัดความเป็นการสูญเสียโครงสร้างจตุรภูมิ โครสร้างตติยภูมิ และโครงสร้างทุติยภูมิที่มีอยู่ในสภาพดั้งเดิมของโปรตีน สามารถทำให้เกิดขึ้นได้โดยการทำให้เกิดภาวะเครียดทางเคมีหรือทางแสง เช่น ความร้อน จากแหล่งภายนอก การที่จะทำให้ไข่ต้มกลับไปเป็นไข่ดิบนั้นต้องแยกสายโปรตีนที่เกาะกลุ่มกันออกแล้วม้วนพับสายโปรตีนให้กลับสู่สภาพดั้งเดิม
โคลินมีแนวคิดที่จะใช้พลังงานกลจากการปั่นกลุ่มก้อนโปรตีนเพื่อแยกสายโปรตีนและได้คิดค้นเทคโนโลยี vortex fluidic ขึ้นมา การทำไข่ต้มกลับไปเป็นไข่ดิบนั้นเป็นเพียงการสาธิตในการใช้เทคโนโลยีนี้ โดยการสาธิตดังกล่าวทำให้โคลินและเพื่อนร่วมงานได้รับรางวัลอิกโนเบลสาขาเคมีใน ค.ศ. 2015 เทคโนโลยีนี้สามารถนำไปประยุกต์ใช้เพื่อเพิ่มประสิทธิภาพของยาต้านมะเร็ง เช่น คาร์โบพลาติน และพัฒนาการผลิตของไบโอดีเซล

**เกียรติประวัติและรางวัล**
ความสำเร็จทางอาชีพของราสตันได้รับการยกย่องจากราชสถาบันเคมีออสเตรเลีย (RACI) และราชสมาคมเคมี วันที่ 13 มิถุนายน ค.ศ. 2016 ผู้ว่าราชการทั่วไป เซอร์ ปีเตอร์ คอสโกรฟ ประกาศว่าราสตันได้รับเครื่องราชอิสริยาภรณ์แห่งออสเตรเลียเนื่องในโอกาสวันคล้ายวันพระราชสมภพของสมเด็จพระราชินีนาถ ในฐานะที่เขา "บรรลุเป้าหมายในการทำงานวิทยาศาสตร์ด้านเคมีในฐานะนักวิจัยและนักวิชาการ"

**อ้างอิง**
หมวดหมู่:นักเคมีชาวออสเตรเลีย
หมวดหมู่:ผู้ได้รับรางวัลอิกโนเบล
จิตตาภา แจ่มปฐม

จิตตาภา แจ่มปฐม (เกิด 1 พฤศจิกายน พ.ศ. 2528) ชื่อเล่น จ๊ะ เป็นนักแสดงหญิงชาวไทย เริ่มต้นเข้าสู่วงการบันเทิงตั้งแต่อายุ 7-8 ขวบ จากการรับงานถ่ายแบบแฟชั่น ละครเรื่องแรกคือ เรือนรักเรือนทาส ภายหลังได้เข้าร่วมเป็นนักแสดงในสังกัดกลุ่มนักแสดงหน้าใหม่ของทางสถานีวิทยุโทรทัศน์ไทยทีวีสีช่อง 3 หรือกลุ่มพาวเวอร์ทรี

**ประวัติ**
จ๊ะ จิตตาภา แจ่มปฐม เกิดเมื่อวันที่ 1 พฤศจิกายน พ.ศ. 2528 เป็นนักแสดงหญิงชาวไทย สำเร็จการศึกษาระดับมัธยมศึกษาจาก โรงเรียนเซนต์โยเซฟคอนเวนต์ และสำเร็จการศึกษาระดับปริญญาตรี คณะศิลปกรรมศาสตร์ จุฬาลงกรณ์มหาวิทยาลัยสาขานาฏศิลป์ตะวันตก ด้วยเกียรตินิยมอันดับหนึ่ง
เมื่อวันที่ 10 ธันวาคม 2560 ได้สมรสกับ เอิร์น นิธิภัทร์ เอื้อวัฒนสกุล ผู้จัดละครค่าย มาสเตอร์วัน วิดีโอ โปรดักชั่น จำกัด บุตรชายของ ทาริกา ธิดาทิตย์ มีบุตรฝาแฝดด้วยกัน 2 คน ได้แก่ โอบ เอื้อวัฒนสกุล และ อารี เอื้อวัฒนสกุล เกิดเมื่อวันที่ 24 มิถุนายน พ.ศ. 2564

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

**ละครเวที**

**ซิตคอม**

**เพลงประกอบละคร**

**มิวสิควิดีโอ**

**โฆษณา**
 Tea Tree Facial Foam- จักรยานยนต์ฮอนด้า ชุด Freedom Girl- แบรนด์ วีต้า 7 Berry

**อ้างอิง**

**แหล่งข้อมูลอื่น**
 ja_jittapa- jajittapa- ja_jittapa
หมวดหมู่:นักแสดงหญิงชาวไทย
อนันต์ ยอดสังวาลย์

อนันต์ ยอดสังวาลย์ (เกิด 9 กรกฎาคม 2544) หรือที่รู้จักในชื่อ โฟร์, เป็นนักฟุตบอลอาชีพสัญชาติไทย  ในตำแหน่งกองหน้าและกองกลางตัวขับเคลื่อนเกมส์ ปัจจุบันเล่นให้กับ สโมสรลำพูน วอริเออร์ ในไทยลีกและทีมชาติไทย 

**อาชีพ**
อนันต์ ยอดสังวาลย์ เซ็นสัญญากับ สโมสรลำพูน วอริเออร์ FC ตั้งแต่ปี พ.ศ. 2562 ในตอนนั้นสโมสรยังเล่นอยู่ในไทยลีก 3 เมื่อจบฤดูกาล 2020/21 พวกเขากลายเป็นแชมป์ของโซนภาคเหนือของ ไทยลีก 3 และได้เลื่อนชั้นสู่ ไทยลีก 2 2563-64และได้เลื่อนชั้น ไทยลีก
โดยก่อนที่ อนันต์ ยอดสังวาลย์ หรือ โฟร์ จะก้าวมาเป็นนักฟุตบอลอาชีพ เขาเคยตระเวนเล่นฟุตบอลแบบเดินสายไปแข่งตามรายการต่าง ๆ ก่อนที่เขาจะถูก ลำพูน วอริเออร์ ซึ่งขณะนั้นอยู่ใน ไทยลีก 3 จับมาเซ็นสัญญาเป็นนักฟุตบอลอาชีพ
กระทั่งวันพุธที่ 16 มีนาคม พ.ศ. 2565 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ประกาศรายชื่อนักฟุตบอลทีมชาติไทย รุ่นอายุไม่เกิน 23 ปี ชุดที่ไปทำศึก  เลบานอล คัพ 2022 ที่ อินเดียจำนวน 23 คนโดยมีชื่อของ อนันต์ ยอดสังวาลย์ติดหนึ่งในนั้นโดยอยู่ในลำดับที่ 21

**เกียรติประวัติ**

**ลำพูน วอริเออร์**
 ไทยลีก 2 (1): 2564–65- ไทยลีก 3 (1): 2563–64

**อ้างอิง**
หมวดหมู่:นักฟุตบอลทีมชาติไทย
หมวดหมู่:นักฟุตบอลชายชาวไทย
หมวดหมู่:นักฟุตบอลจากกรุงเทพมหานคร
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:ผู้เล่นสโมสรฟุตบอลลำพูน วอริเออร์
กีฬามวยปล้ำในกีฬาแห่งชาติ ครั้งที่ 47

กีฬามวยปล้ำในกีฬาแห่งชาติ ครั้งที่ 47 เป็นการแข่งขันกีฬามวยปล้ำที่จัดขึ้นในจังหวัดศรีสะเกษ กำหนดแข่งขันระหว่างวันที่ 7–11 มีนาคม พ.ศ. 2565 โดยได้จัดขึ้นที่อาคารกันทรารมย์ และสนามชายหาด 2 โรงเรียนกีฬาจังหวัดศรีสะเกษ ซึ่งครั้งนี้จะมีการแข่งขันทั้งหมด 5 รายการ คือ ประเภทเกรกโกร–โรมัน, ประเภทฟรีสไตล์ชาย, ประเภทฟรีสไตล์หญิง, ประเภทชายหาดชาย และประเภทชายหาดหญิง ซึ่งมีการชิงชัยเหรียญรางวัลรวมทั้งสิ้น 128 เหรียญ

**สรุปเหรียญรางวัล**

**ตารางเหรียญรางวัล**

**ผู้ได้รับเหรียญรางวัล**

**ประเภทเกรกโก–โรมัน**

**ประเภทฟรีสไตล์ชาย**

**ประเภทฟรีสไตล์หญิง**

**ประเภทชายหาดชาย**

**ประเภทชายหาดหญิง**

**อ้างอิง**

**แหล่งข้อมูลอื่น**
 ตารางการแข่งขันและผลการแข่งขัน date=2022-03-19 
มวยปล้ำ
กาบรีแยลา กีมาไรส์

กาบรีแยลา บรากา กีมาไรส์ (Gabriela Braga Guimarães) หรือที่รู้จักในชื่อ กาบี (Gabi) เกิดเมื่อวันที่ 19 พฤษภาคม ค.ศ. 1994 เป็นนักกีฬาวอลเลย์บอลหญิงชาวบราซิล ซึ่งทำหน้าที่ในตำแหน่งตัวตบหัวเสา ปัจจุบันเล่นให้แก่สโมสรวาคึฟบังค์อิสตันบูลในประเทศตุรกี

**อาชีพ**
กาบีเกิดที่เบลูโอรีซองชี เมืองในบราซิล เธอเริ่มต้นเล่นวอลเลย์บอลอาชีพ ตั้งแต่ปี 2009-10 โดยที่เธอลงสนามให้แก่สโมสรแม็กเคนซีเอสปอร์ชีกลูบีในลีกบราซิลก่อน จากนั้นในฤดูร้อนปี 2010 กาบรีแยลาก็ได้ลงสนามให้ทีมชาติครั้งแรกด้วยวัยเพียง 16 ปี ในศึกแพนอเมริกันคัพ ปีถัดมา เธอมาคว้าแชมป์แรกในอาชีพของตัวเองในการคว้าแชมป์รัฐมีนัชเจไรช์ระหว่างในฤดูร้อนของปี 2011 เธอก็ได้ร่วมการแข่งขันยุวชนโลก ก่อนที่จะจบทัวร์นาเมนต์ด้วยการเป็นผู้เล่นทำคะแนนสูงสุด
ของรายการ และในปีเดียวกันนั้นเอง กาบีก็เป็นหนึ่งในชุดเข้าชิงในศึกแพนอเมริกันคัพ และในศึก ยู-23 แพนอเมริกันคัพ เธอก็ยังคว้าตำแหน่งผู้เล่นตัวตบยอดเยี่ยมของทัวร์นาเมนต์มาครองอีกรางวัลด้วย
ฤดูกาล 2012-13 กาบีถูกสโมสรยูนิลีเวอร์วอลเลย์ดึงตัวไปร่วมทัพ ก่อนที่จะพาทีมคว้าแชมป์ซูแปร์ลีกาบราซิล และยังพาทีมคว้าแชมป์อเมริกาใต้มาครองอีกด้วย ก่อนจะขึ้นมาติดทีมชุดใหญ่ของบราซิลในศึกเวิลด์กรังด์ปรีซ์ 2013 เนื่องจากผลงานของกาบีที่เช็กเกียไปเข้าตาของโฌแซ โรแบร์ตู กีมาไรส์ ผู้ฝึกสอนทีมชาติชุดใหญ่ของบราซิล และนั่นก็เป็นเหตุผลที่เขาตัดสินใจเลือกเธอเป็นส่วนหนึ่งในทีมชุดเวิลด์กรังด์ปรีซ์ทั้งในรอบคัดเลือกและการเล่นในรอบสุดท้าย
กาบีเคยเล่นให้แก่สโมสรมีนัสเตนิสกลูบี มีส่วนสำคัญในการพาทีมเข้าสู่รอบชิงชนะเลิศในศึกสโมสรหญิงชิงแชมป์โลก 2018 ก่อนจะพ่ายให้กับวาคึฟบังค์ 3-0 เซต แต่เธอก็ยังคว้ารางวัลหัวเสายอดเยี่ยมมาครอง
จากนั้น วาคึฟบังค์อิสตันบูล สโมสรวอลเลย์บอลชื่อดังในศึกเตอร์กิชลีก ประเทศตุรกี ประกาศคว้าตัวกาบีมาร่วมทีมในฤดูกาล 2019/2020 โดยการย้ายทีมในครั้งนี้เป็นการออกมาเล่นลีกต่างประเทศครั้งแรกของเธอเอง
ขณะที่วาคึฟบังค์ทำผลงานได้อย่างยอดเยี่ยมในฤดูกาล 2018/2019 ด้วยการคว้าแชมป์เตอร์กิชลีก และยังคว้าแชมป์วอลเลย์บอลสโมสรหญิงชิงแชมป์โลกที่ประเทศจีนอีกด้วย

**อ้างอิง**
หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:บุคคลจากเบลูโอรีซองชี
หมวดหมู่:นักวอลเลย์บอลหญิงชาวบราซิล
หมวดหมู่:การ์ตูนิโต

บทความที่ออกอากาศที่ช่อง "การ์ตูนิโต"
หมวดหมู่:สถานีโทรทัศน์เครือข่ายสำหรับเด็ก
หมวดหมู่:การ์ตูนเน็ตเวิร์ค
หมวดหมู่:วอร์เนอร์มีเดีย
หมวดหมู่:เทอร์เนอร์บรอดคาสท์ติงซิสทัมยุโรป
หมวดหมู่:เทอร์เนอร์บรอดคาสท์ติงซิสทัมอิตาลี
อันเดรอัส คัพลัน

อันเดรอัส คัพลัน (Andreas Kaplan) (เกิดวันที่ 5 ตุลาคม ปี 1977 ณ เมืองมิวนิก ประเทศเยอรมนี) เป็นศาสตราจารย์ด้านเทคโนโลยีและการเปลี่ยนแปลงทางดิจิทัลที่ ESCP Business School เขาได้รับการแต่งตั้งเป็นอธิการบดีของโรงเรียนธุรกิจที่ตั้งแต่ปี 2017

**ชีวิตการทำงาน**
การวิจัยของ Kaplan พลิกโฉมการใช้เทคโนโลยีดิจิทัลของสังคม การสื่อสารผ่านโซเชียลมีเดีย และปัญญาประดิษฐ์ เขาเริ่มต้นอาชีพนักวิชาการในฐานะศาสตราจารย์ที่ ESSEC Business School และ Sciences Po Paris ก่อนเข้าร่วม ESCP Business School Kaplan กลายเป็นอธิการบดีของ ESCP ในปี 2017 ก่อนหน้านั้น เขาเคยเป็นคณบดีของโรงเรียนซึ่งดูแลนักเรียนประมาณ 7000 คนทั่ววิทยาเขตของ ESCP ในยุโรป

**การศึกษา**
Kaplan ทำวิทยานิพนธ์หลังปริญญาเอก (Habilitation) ของเขาที่ Panthéon-Sorbonne University และปริญญาเอกของเขา ที่ University of Cologne และ HEC Paris เขาเคยเป็นนักศึกษาของ École Nationale d'Administration (ENA) ซึ่งสำเร็จการศึกษาระดับปริญญาโทจาก ESCP Business School และปริญญาตรีจาก Ludwig-Maximilians-University Munich

**การยอมรับ**
จากข้อมูลของ John Wiley & Sons ซึ่งมีการอ้างอิงถึงเขาเกือบ 40000 ครั้งบน Google Scholar นั้น ทำให้ Kaplan ได้รับการจัดอันดับให้อยู่ใน 50 อันดับแรกของนักเขียนระดับโลกด้านธุรกิจ การศึกษาของ Stanford ยอมรับว่า Kaplan เป็นหนึ่งในนักวิทยาศาสตร์ที่ได้รับการยกย่องและมีอิทธิพลมากที่สุดในโลก ในปี 2021 Kaplan ติดอันดับศิษย์เก่าที่มีชื่อเสียง 100 อันดับแรกของ Sorbonne University และ University of Munich

**บรรณานุกรม**
 Kaplan Andreas (2023) Business Schools post-Covid-19 - A Blueprint for Survival, Routledge: London.- Kaplan Andreas (2015) European business and management (Vol. I) – Cultural specificities and cross-cultural commonalities, Sage Publications Ltd., London.- Kaplan Andreas (2015) European business and management (Vol. II) – Business ethics and corporate social responsibility, Sage Publications Ltd., London.- Kaplan Andreas (2015) European business and management (Vol. III) – Contextual diversity and interdisciplinary aspects, Sage Publications Ltd., London.- Kaplan Andreas (2015) European business and management (Vol. IV) – Business education and scholarly research, Sage Publications Ltd., London.- Kaplan Andreas (2021) Higher Education at the Crossroads of Disruption: The University of the 21st Century, Great Debates in Higher Education, Emerald Publishing.- Kaplan Andreas (2022) Artificial Intelligence, Business, & Civilization: Our Fate Made in Machines, Routledge, UK.- Kaplan Andreas (2022) Digital Transformation and Disruption of Higher Education, Cambridge University Press. - Tuten T., Solomon M., Kaplan A.M. (2019) Marketing des Médias Sociaux, Pearson, Paris.

**อ้างอิง**
หมวดหมู่:บุคคลจากมหาวิทยาลัยปารีส
หมวดหมู่:นักการศึกษาธุรกิจ
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2520
หมวดหมู่:ชาวเยอรมัน
ทะเลสาบอินาวาชิโระ

ทะเลสาบอินาวาชิโระ (Inawashiro-ko) เป็นทะเลสาบที่มีขนาดใหญ่เป็นอันดับที่สี่ของประเทศญี่ปุ่น ตั้งอยู่ในตอนกลางของจังหวัดฟูกูชิมะ ทางทิศใต้ของภูเขาบันได

**แหล่งข้อมูลอื่น**
  Inawashiro Tourist Accosiation date=2022-05-21 -  Lake Inawashiro(แนะนำการท่องเที่ยว)
อินาวาชิโระ
ตำบลนาทราย (อำเภอลี้)

นาทราย เป็นตำบลหนึ่งในอำเภอลี้ จังหวัดลำพูน เป็นที่ตั้งของวัดพระบาทห้วยต้ม และหมู่บ้านกะเหรี่ยงห้วยต้ม วัดพระบาทห้วยต้มเป็นวัดที่ใหญ่ที่สุดของอำเภอลี้ เป็นวัดประจำหมู่บ้านชาวเขาพระบาทห้วยต้ม

**ที่ตั้งและอาณาเขต**
ตำบลนาทราย มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับตำบลลี้ และตำบลดงดำ อำเภอลี้- ทิศตะวันออก ติดต่อกับนาโป่ง อำเภอเถิน (จังหวัดลำปาง)- ทิศใต้ ติดต่อกับตำบลแม่พริก อำเภอแม่พริก (จังหวัดลำปาง)- ทิศตะวันตก ติดต่อกับตำบลก้อ และตำบลแม่ลาน อำเภอลี้

**ประวัติ**
ตำบลนาทราย เมื่อประมาณปี พ.ศ. 2305 มีปู่ส๋าง ย่าถัง ซึ่งเป็นชาวละว้า (ลัวะ) ได้อพยพมาจากเมืองเชียงใหม่ (ดอยอินทนนท์) ได้พาชาวละว้าจำนวน 15 ครอบครัวเดินทางข้ามแม่น้ำระมิง (แม่น้ำปิง) มาพักค้างแรมที่วัดผาเวียง (ปัจจุบันบ้านกองวะอยู่ในเขตตำบลแม่ลาน) พอรุ่งขึ้นก็พากันออกเดินทางจนมาพบที่ดินที่มีความอุดมสมบูรณ์ด้วยป่าไม้จึงพากันตั้งบ้านเรือน ต่อมาจึงได้สร้างวัดขึ้นแห่งหนึ่ง ชื่อว่า วัดทุ่งน้ำบ่อ และได้ไปนิมนต์พระวัดผาเวียงมาเป็น พระอุปฌาย์ ปู่ส๋าง ย่าถัง เป็นหัวหน้าหมู่บ้าน ได้มีการสร้างบ้านที่อยู่อาศัยและทำการเพาะปลูกได้โดยมีการขุดสระน้ำเพื่อใช้ในการเกษตรและใช้ในการอุปโภคบริโภค มีน้ำตลอดปีมิได้แห้งแล้ง ในหมู่บ้านมีความอุดมสมบูรณ์ไปด้วยข้าว ในปัจจุบันสระน้ำแห่งนี้ชาวบ้านเรียกว่า "ทุ่งน้ำบ่อย่าถัง" ซึ่งปัจจุบันตั้งอยู่ที่หมู่ 4 ตำบลนาทราย- วันที่ 10 มิถุนายน 2490 แยกท้องที่หมู่ 8-12 (ในขณะนั้น) ของตำบลนาทราย ตั้งเป็น ตำบลดงดำ- วันที่ 9 ตุลาคม 2522 แยกท้องที่หมู่ 2 (ในขณะนั้น) ของตำบลนาทราย และท้องที่หมู่ 13,15,18 (ในขณะนั้น) ของตำบลลี้ ตั้งเป็น ตำบลแม่ลาน

**การแบ่งเขตการปกครอง**

**การปกครองส่วนภูมิภาค**
พื้นที่ตำบลนาทรายประกอบด้วยหมู่บ้านทั้งสิ้นจำนวน 23 หมู่บ้าน มีจำนวนประชากร 20,210 คน แบ่งเป็นชาย 10,288 คน หญิง 9,922 คน (เดือนธันวาคม 2564) เป็นตำบลที่มีจำนวนประชากรมากที่สุดในอำเภอลี้
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**การปกครองส่วนท้องถิ่น**
ท้องที่ตำบลนาทราย มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลนาทราย ครอบคลุมพื้นที่ตำบลนาทรายทั้งหมด ซึ่งเป็นสภาตำบลนาทราย ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลนาทรายในวันที่ 30 มกราคม พ.ศ. 2539 จนถึงปัจจุบัน

**อ้างอิง**
นาทราย
นาทราย
หมวดหมู่:อำเภอลี้
การบริจาคอวัยวะ

ไฟล์:2016-06 Naarden donor 02.jpg|thumb|อนุสาวรีย์ผู้บริจาคแห่งชาติ ที่นาร์เดน์ ประเทศเนเธอร์แลนด์
การบริจาคอวัยวะ เป็นกระบวนการที่บุคคลยอมให้อวัยวะของตนเองถูกถอดออก และปลูกถ่ายให้แก่บุคคลอื่นโดยชอบด้วยกฎหมาย ไม่ว่าจะโดยความยินยอมในขณะที่ผู้บริจาคยังมีชีวิตอยู่ หรือเสียชีวิตโดยได้รับความยินยอมจากญาติสนิท
การบริจาคอาจเป็นไปเพื่อการวิจัย หรือโดยทั่วไปแล้ว อวัยวะและเนื้อเยื่อที่ปลูกถ่ายได้ที่สมบูรณ์อาจได้รับการบริจาคเพื่อปลูกถ่ายให้แก่บุคคลอื่น
การปลูกถ่ายที่พบบ่อย ได้แก่ ไต, หัวใจ, ตับ, ตับอ่อน, ลำไส้, ปอด, กระดูก, ไขกระดูก, ผิวหนัง และกระจกตา อวัยวะและเนื้อเยื่อบางส่วนสามารถบริจาคได้โดยผู้บริจาคที่มีชีวิต เช่น ไตหรือส่วนหนึ่งของตับ, ส่วนหนึ่งของตับอ่อน, ส่วนหนึ่งของปอด หรือบางส่วนของลำไส้ แต่การบริจาคส่วนใหญ่เกิดขึ้นหลังจากที่ผู้บริจาคเสียชีวิต
ใน ค.ศ. 2019 ประเทศสเปนมีอัตราการบริจาคสูงที่สุดในโลกที่ 46.91 ต่อล้านคน ตามมาด้วยสหรัฐ (36.88 ต่อล้านคน), โครเอเชีย (34.63 ต่อล้านคน), โปรตุเกส (33.8 ต่อล้านคน) และฝรั่งเศส (33.25 ต่อล้านคน)
ณ วันที่ 2 กุมภาพันธ์ ค.ศ. 2019 มีผู้รอการปลูกถ่ายอวัยวะช่วยชีวิต 120,000 คนในสหรัฐ ในจำนวนนี้มี 74,897 คนเป็นผู้สมัครที่กระตือรือร้นรอผู้บริจาค และแม้ว่าความคิดเห็นเกี่ยวกับการบริจาคอวัยวะจะเป็นไปในเชิงบวก แต่ก็มีช่องว่างขนาดใหญ่ระหว่างจำนวนผู้บริจาคที่ลงทะเบียนไว้เมื่อเทียบกับผู้ที่รอการบริจาคอวัยวะในระดับโลก
เพื่อเพิ่มจำนวนผู้บริจาคอวัยวะ โดยเฉพาะอย่างยิ่งในหมู่ประชากรที่ถูกหลงลืม แนวทางปัจจุบันได้รวมถึงการใช้การแทรกแซงเครือข่ายโซเชียลที่ปรับให้เหมาะสม, การเปิดเผยเนื้อหาการศึกษาที่ปรับให้เหมาะสมเกี่ยวกับการบริจาคอวัยวะเพื่อกำหนดเป้าหมายผู้ใช้โซเชียลมีเดีย

**อ้างอิง**

**แหล่งข้อมูลอื่น**
  National Institute of Health's MedLine on Organ Donation-  Organ Donation India-  UK Transplant date=2024-06-28 , part of NHS Blood and Transplant-  OrganDonor.gov (US)-  Portal for Organ Donation After Execution-  Portal for The National Network of Organ Donors-  Human Tissue Donation – NPR News Investigation-  G.A.V.E Life Prisoner Organ Donation-  Organ and Tissue Donation What Every Nurse Needs to Know course on www.RN.org
หมวดหมู่:ศิษย์เก่าแบ่งตามสถาบันอุดมศึกษาในประเทศเยอรมนี

หมวดหมู่:บุคคลแบ่งตามสถาบันอุดมศึกษาในประเทศเยอรมนี
เยอรมนี
หมวดหมู่:ศิษย์เก่าจากมหาวิทยาลัยลูทวิช-มัคซีมีลีอานแห่งมิวนิก

หมวดหมู่:บุคคลจากมหาวิทยาลัยลูทวิช-มัคซีมีลีอานแห่งมิวนิก
ลูทวิช-มัคซีมีลีอาน
หมวดหมู่:บุคคลจากมหาวิทยาลัยลูทวิช-มัคซีมีลีอานแห่งมิวนิก

ลูทวิช-มัคซีมีลีอาน
หมวดหมู่:มหาวิทยาลัยลูทวิช-มัคซีมีลีอานแห่งมิวนิก
หมวดหมู่:ศิษย์เก่าจากมหาวิทยาลัยไฮเดิลแบร์ค

หมวดหมู่:บุคคลจากมหาวิทยาลัยไฮเดิลแบร์ค
ไฮเดิลแบร์ค
หมวดหมู่:บุคคลจากมหาวิทยาลัยฮุมบ็อลท์แห่งเบอร์ลิน

ฮุมบ็อลท์
หมวดหมู่:มหาวิทยาลัยฮุมบ็อลท์แห่งเบอร์ลิน
วัดพุทธนิมิต (จังหวัดกาฬสินธุ์)

วัดพุทธนิมิต เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสหัสขันธ์ อำเภอสหัสขันธ์ จังหวัดกาฬสินธุ์

**ประวัติ**
วัดพุทธนิมิตประดิษฐานพระพุทธไสยาสน์อยู่บนยอดเขาภูค่าว ที่แกะสลักบนแผ่นผาอายุนับพันปี สันนิษฐานว่าเป็นพระโมคคัลลานะปิดทองคำเปลว ความยาว 2 เมตร สูง 0.5 เมตร มีลักษณะพระเศียรไม่มีเกตุมาลา นอนตะแคงซ้าย พระเศียรหนุนทับต้นแขน โดยท่อนแขนที่หนุนพระเศียรไม่ได้ตั้งขึ้นและพระหัตถ์ไม่ได้รองรับพระเศียร มีตำนานเล่าว่าพระพุทธไสยาสน์องค์นี้คงสร้างขึ้นหลังการสมโภชองค์พระธาตุพนมเล็กน้อย ประมาณ พ.ศ. 8 โดยกลุ่มคนที่จะเดินทางไปร่วมสร้างพระธาตุพนมแต่ไปไม่ทันถึงที่หมายองค์พระธาตุพนม จึงร่วมกันสร้างพระพุทธไสยาสน์องค์นี้ขึ้นมา ทางวัดจัดให้มีงานสรงน้ำพระพุทธรูปไสยาสน์ในวันที่ 19 เมษายน ของทุกปี
วัดพุทธนิมิตตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2539

**อาคารเสนาสนะ**
อาคารเสนาสนะที่สำคัญ ได้แก่ อุโบสถไม้ทรงไทยสร้างขึ้นจากไม้ขนาดใหญ่ที่นำขึ้นมาจากใต้เขื่อนลำปาว อุโบสถตั้งบนฐานลวดบัวปูนปั้น หลังคาจั่วซ้อนกันสามชั้น มีชายคาปีกนกทั้งสี่ด้าน รอบพระอุโบสถแกะสลักลวดลายเป็นภาพสามมิติ และภาพนูนต่ำเป็นเรื่องราวพุทธประวัติ ทศชาติชาดก และพระเวสสันดรชาดก ภายในอุโบสถประดิษฐานพระประธานปางตรัสรู้หรือปางสมาธิสีทอง นามว่า พระมงคลชัยสิทธิ์โรจนฤทธิประสิทธิพร โดมเพดานเหนือองค์พระตกแต่งด้วยประติมากรรมไม้แกะสลักนูนต่ำเรื่องพุทธประวัติทาด้วยสีทองเช่นกัน 
พระมหาธาตุเจดีย์พุทธนิมิต เป็นเจดีย์ยอดทองคำหนัก 30 กิโลกรัม ภายในประดิษฐานพระบรมสารีริกธาตุจาก 5 ประเทศ ได้แก่ ไทย อินเดีย ศรีลังกา เนปาล และพม่า รวมทั้งพระอรหันตธาตุ พระพุทธนิมิตเหล็กไหล และพระพุทธรูปหินทรายอีกเป็นจำนวนมาก

**อ้างอิง**
หมวดหมู่:โบราณสถานในจังหวัดกาฬสินธุ์
พุทธนิมิต
หมวดหมู่:สิ่งก่อสร้างในอำเภอสหัสขันธ์
วัดสระบัวแก้ว

วัดสระบัวแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองเม็ก อำเภอหนองสองห้อง จังหวัดขอนแก่น 
วัดสระบัวแก้วตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2475 สิมสร้างโดยพระครูวิบูลย์พัฒนานุยุต (หลวงปู่ผุย) เจ้าอาวาส ท่านได้สร้างสิมบกหลังนี้ขึ้น โดยนำรูปแบบมาจากสิมวัดบ้านยาง ตำบลบัวมาศ อำเภอบรบือ จังหวัดมหาสารคาม ในการสร้างสิมหลังนี้ทางวัดได้ขุดสระเอาดินไปสร้างสิม ปัจจุบันจึงกลายเป็นสระบัวขนาดใหญ่ จึงได้เรียกชื่อวัดว่า "วัดสระบัวแก้ว"
สิมมีลักษณะสิมทึบแบบพื้นบ้านอีสานมีขนาด 3 ห้อง ตั้งบนฐานประทักษิณสูงจากพื้นประมาณ 50 เซนติเมตร มีประตูด้านหน้าด้านเดียว ผนังด้านข้างเจาะช่องหน้าต่างสี่เหลี่ยมขนาดเล็กที่สองห้องแรก ผนังห้องที่ 3 ก่อทึบราวบันไดทำรูปสิงห์หมอบ 1 คู่ และรูปผู้ชายนั่งห้อยขาอีก 1 คู่ ด้านหน้าสิงห์บานประตูทำเป็นกระจังไม้ประดับเหนือกรอบประตูเขียนภาพฮูปแต้มทั้งผนังด้านในด้านนอก ด้านนอกเขียนเรื่องพระลักษมณ์พระรามหรือพระรามชาดกฉบับลาวและภาพนรกภูมิผนังด้านในเขียนเรื่องพุทธประวัติและสินไซซึ่งเป็นวรรณกรรมพื้นบ้านที่นิยมเขียนเป็นฮูปแต้ม ทางวัดได้ถมดินจนเสมอกับฐานประทักษิณและหลังจากได้รับการอนุรักษ์เมื่อ พ.ศ. 2542 ได้ปูพื้นลานประทักษิณด้วยกระเบื้องดินเผา ปัจจุบันใบเสมารอบสิมโผล่ยอดขึ้นมาเพียงเล็กน้อยเนื่องจากถูกถมพื้นไปมา

**อ้างอิง**
สระบัวแก้ว
หมวดหมู่:โบราณสถานในจังหวัดขอนแก่น
หมวดหมู่:อำเภอหนองสองห้อง
หมวดหมู่:ระบบขนส่งมวลชนเร็วในประเทศมาเลเซีย

มาเลเซีย
หมวดหมู่:การขนส่งสาธารณะในประเทศมาเลเซีย
มาเลเซีย
หมวดหมู่:การขนส่งระบบรางในประเทศมาเลเซีย
หมวดหมู่:ระบบขนส่งมวลชนเร็วในสหรัฐอาหรับเอมิเรตส์

สหรัฐอาหรับเอมิเรตส์
สหรัฐอาหรับเอมิเรตส์
หมวดหมู่:การขนส่งระบบรางในสหรัฐอาหรับเอมิเรตส์
หมวดหมู่:ระบบขนส่งมวลชนเร็วในฮ่องกง

หมวดหมู่:ระบบขนส่งมวลชนเร็วแบ่งตามประเทศ
หมวดหมู่:การขนส่งผู้โดยสารระบบรางในฮ่องกง
หมวดหมู่:ระบบขนส่งมวลชนเร็วในประเทศจีน‎
หมวดหมู่:รายชื่อเส้นทางรถไฟ

หมวดหมู่:รายชื่อที่สัมพันธ์กับระบบขนส่งทางรถไฟ
หมวดหมู่:เส้นทางรถไฟ
หมวดหมู่:รายชื่อสิ่งก่อสร้างแบ่งตามประเภท
วัดโพธิญาณ (จังหวัดพิษณุโลก)

วัดโพธิญาณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่านในตำบลหัวรอ อำเภอเมืองพิษณุโลก จังหวัดพิษณุโลก

**ประวัติ**
ร่องรอยกำแพงโบราณเมืองพิษณุโลกบริเวณวัดโพธิญาณ จังหวัดพิษณุโลก
วัดโพธิญาณสร้างขึ้นในสมัยกรุงศรีอยุธยาตอนต้น ในรัชสมัยของสมเด็จพระบรมไตรโลกนาถเมื่อครั้งพระองค์เสด็จมาครองเมืองพิษณุโลกระหว่าง พ.ศ. 2006–2031 โดยน่าจะสร้างพร้อม ๆ กับการสร้างกำแพงเมืองพิษณุโลก ยังคงปรากฏร่องรอยแนวกำแพงเมืองเก่าให้เห็นในบริเวณวัด น่าจะถือได้ว่าวัดโพธิญาณเป็นวัดประจำเมืองพิษณุโลกทางด้านทิศเหนือ ติดกับแนวเขตพระราชวังจันทน์ ต่อมาน่าจะได้รับการปฏิสังขรณ์อีกครั้งในรัชสมัยสมเด็จพระนเรศวรมหาราช
ต่อมาถึงในสมัยกรุงศรีอยุธยาตอนปลายและสมัยกรุงธนบุรี เมืองพิษณุโลกถูกทำลายจากภัยสงคราม ทำให้วัดโพธิญาณมีสภาพเป็นวัดร้างมากว่าร้อยปี จนเมื่อ พ.ศ. 2460 พระอาจารย์โต้ได้ธุดงค์มาปักกลดบริเวณซากโบราณสถานวัดร้างนี้ หมื่นชำนาญนิติเพชร (จ่าคร้าม ผลเกิด) พร้อมด้วยชาวบ้านจึงได้นิมนต์พระอาจารย์โต้ให้อยู่จำพรรษา ณ วัดร้างแห่งนี้และร่วมกันบูรณะปฏิสังขรณ์ จนตั้งวัดเมื่อวันที่ 11 พฤษภาคม พ.ศ. 2474 ได้รับพระราชทานวิสุงคามสีมาเมื่อวันที่ 16 กรกฎาคม พ.ศ. 2513 

**เสนาสนะและโบราณวัตถุ**
วัดมีอุโบสถเก่าและฐานเจดีย์เก่าที่เป็นโบราณสถานสมัยอยุธยา อายุกว่า 600 ปี โดยมีพระพุทธรูปสองพี่น้องนามว่า หลวงพ่อทองผุด-หลวงพ่อเงินผุด มีลักษณะผุดขึ้นมาเพียงครึ่งองค์จากห้องกรุใต้ฐานชุกชี ขุดพบครั้งแรกเมื่อ พ.ศ. 2511 ในการขุดครั้งนั้นพบพร้อมกับพระพุทธรูปสำริดศิลปะอยุธยาขนาดหน้าตัก 3–12 นิ้ว จำนวนหลายร้อยองค์และโบราณวัตถุอีกนับพันชิ้น บางส่วนนำไปจัดแสดงไว้ที่พิพิธภัณฑสถานแห่งชาติรามคำแหง จังหวัดสุโขทัย 
พระประธานของอุโบสถมีนามว่า หลวงพ่อเพชรกลับประทานพร เป็นพระพุทธรูปศิลปะเชียงแสนสิงห์หนึ่ง ซึ่งหล่อขึ้นใหม่ด้วยโลหะสำริดย้อนยุคแบบโบราณขนาดหน้าตัก 5 ศอก 1 คืบ 5 นิ้ว มีพุทธลักษณะประทับนั่งขัดสมาธิเพชรกลับ พระบาทซ้ายทับพระบาทขวา พระหัตถ์ขวาแสดงปางสมาธิ พระหัตถ์ซ้ายวางเหนือพระทรงแสดงปางประทานพร บริเวณฐานชุกชีของพระพุทธรูปทำเป็นโพรงเตี้ย ๆ ให้คนได้เข้าไปลอด ตามความเชื่อว่าจะรอดปลอดภัยจากสิ่งอันตรายต่าง ๆ 

**อ้างอิง**
หมวดหมู่:โบราณสถานในจังหวัดพิษณุโลก
โพธิญาณ
จอร์แดน ลาร์สัน

จอร์แดน ควินน์ ลาร์สัน (Jordan Quinn Larson) เกิดเมื่อวันที่ 16 ตุลาคม ค.ศ. 1986 นักวอลเลย์บอลหญิงชาวอเมริกัน ทำหน้าที่ในตำแหน่งตัวตบหัวเสา และเป็นกัปตันทีมให้แก่วอลเลย์บอลหญิงทีมชาติสหรัฐ

**อาชีพ**
ลาร์สัน เข้าร่วมทีมชาติหญิงสหรัฐในปี ค.ศ. 2009 ในฤดูกาลแรกของเธอ เธอทำคะแนนเฉลี่ย 2.73 คะแนน และ 1.06 ขุดต่อเซต ขณะลงเล่น 19 นัดในแพนอเมริกันคัพ นอกจากนี้เธอยังเล่นให้กับสโมสรดีนาโม คาซาน ในประเทศรัสเซีย 
ในปี ค.ศ. 2010 ลาร์สัน เริ่มการแข่งขันทั้ง 7 นัดในรายการแพนอเมริกันคัพ และสหรัฐอเมริกาได้รับรางวัลเหรียญทองแดง ในรายการวอลเลย์บอลเวิลด์กรังด์ปรีซ์เธอเริ่มการแข่งขันทั้งหมด 14 นัดช่วยให้ทีมสหรัฐอเมริกาชนะการแข่งขัน และช่วยให้ทีมผ่านเข้ารอบในโอลิมปิกฤดูร้อน 2012ด้วย
ลาร์สัน ได้รับรางวัลเหรียญทองแดงและรับที่ดีที่สุดรางวัลที่ 2011-12 ซีอีวีวิมินส์แชมเปียนส์ลีก กับทีมอีกด้วยดีนาโม คาซานอีกด้วย

ลาร์สัน ชนะการแข่งขันซีอีวีวิมินส์แชมเปียนส์ลีกในฤดูกาล 2013–14 กับสโมสรดีนาโม คาซาน โดยเอาชนะทีม ราบิตา บากู ทีมจากอาเซอร์ไบจาน 3–0 เซ็ตในรอบรองชนะเลิศ และชนะทีมวากิฟแบงค์ อิสตันบูล ทีมจากตุรกีในรอบชิงชนะเลิศ 3–0 เซ็ต ซึ่งเธอได้รับรางวัลบล็อกยอดเยี่ยม จากการแข่งขันอีกด้วย
ลาร์สัน ได้รับรางวัลเหรียญทอง การแข่งขันวอลเลย์บอลหญิงชิงแชมป์โลก 2014 
เธอเป็นส่วนหนึ่งของทีมชาติสหรัฐอเมริกาที่ได้รับชัยชนะ การแข่งขันชิงวอลเลย์บอลหญิงชิงแชมป์โลก 2014 ทีมของเธอสามารถเอาชนะจีน 3-1 เซ็ต ในนัดชิงชนะเลิศ 
หลังจากที่ตกลงเซ็นสัญญาเข้าร่วมสโมสรในตุรกีคือ เอจซาซีบาซี วีตรา ลาร์สัน ช่วยให้ทีมเอาชนะ 3-0 ยามาไม บุตโต อาร์ซีซีโอ ทีมจากอิตาลี เธอได้รับการเสนอชื่อให้เป็นผู้เล่นทรงคุณค่าสำหรับการแข่งขันรายการซีอีวีวิมินส์แชมเปียนส์ลีก 2014-15 ทำให้สโมสรเอจซาซีบาซี วีตราได้เข้าร่วมการแข่งขัน  วอลเลย์บอลหญิงชิงแชมป์สโมสรโลก 2015 และทีมได้รับรางวัลชนะเลิศอีกครั้ง เธอได้รับการเสนอชื่อให้เป็นผู้เล่นทรงคุณค่าของการแข่งขัน และเธอได้รับเลือกให้เป็นผู้เล่นหญิงยอดเยี่ยมแห่งปีของวอลเลย์บอลหญิงในร่มของสหรัฐอเมริกาประจำปี 2015
ปีต่อมาสโมสรของเธอชนะในการแข่งขันในรอบชิงชนะเลิศของกับทีมโปมี คาซัลมาโจเร 3-2 เซ็ต ทีมจากประเทศอิตาลี ทีมก็จะกลายเป็นสโมสรแรกที่ชนะ 2 โดยรายการวอลเลย์บอลหญิงชิงแชมป์สโมสรโลก 2016 จัดขึ้นในกรุงมะนิลา เธอยังกลายเป็นผู้เล่นคนแรกและคนเดียวที่ชนะรายการวอลเลย์บอลหญิงชิงแชมป์โลก เป็นเวลา 3 ปีติดต่อกัน (2014-2016) และเธอได้รับรางวัลผู้เล่นหญิงยอดเยี่ยมแห่งปีของวอลเลย์บอลหญิงในร่มของสหรัฐอเมริกาเป็นครั้งที่ 2 ในปี 2016  
ลาร์สันได้รับเชิญให้เข้าร่วมในฤดูกาลแรกของลีกอาชีพของสหรัฐอเมริกา คือแอธลีทส์ อันลิมิเต็ด วอลเลย์บอล ลาร์สัน ได้รับเลือกให้เป็น ผู้เล่นทรงคุณค่า และเป็นแชมป์วอลเลย์บอลคนแรกที่มีคะแนนรวม 4,569 คะแนน  

**ชีวิตส่วนตัว**
จอร์แดน ลาร์สัน สำเร็จการศึกษาจากมหาวิทยาลัยเนแบรสกา ในปี ค.ศ. 2008 ด้วยปริญญาด้านการสื่อสาร เธอแต่งงานกับลุค เบอร์บัค ก่อนที่จะหย่า และปัจจุบันได้หมั้นกับ เดวิด ฮันต์ หัวหน้าโค้ชวอลเลย์บอลชายทีมเปปเปอร์ดีน

**อ้างอิง**
หมวดหมู่:นักวอลเลย์บอลหญิงชาวอเมริกัน
หมวดหมู่:บุคคลจากรัฐเนแบรสกา
วัดตาปะขาวหาย

วัดตาปะขาวหาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวรอ อำเภอเมืองพิษณุโลก จังหวัดพิษณุโลก

**ประวัติ**
วัดตาปะขาวหาย เดิมเรียกว่า วัดเตาไห เพราะเป็นหมู่บ้านที่ปั้นเตาและไห ผลิตส่งออกขายภายในประเทศและต่างประเทศ บ้างเรียกว่า วัดชีปะขาวหาย หรือ วัดชีผ้าขาวหาย ไม่ปรากฏหลักฐานแน่ชัดว่าก่อสร้างและตั้งวัดขึ้นในสมัยใด แต่จากหลักฐานทางประวัติศาสตร์ ทั้งโบราณสถานและปูชนียวัตถุที่ปรากฏอยู่คือ เตาสมัยโบราณ จึงสันนิษฐานว่าวัดนี้น่าสร้างขึ้นในสมัยสุโขทัยตอนต้น สำนักงานพระพุทธศาสนาแห่งชาติระบุว่าตั้งวัดและได้รับพระราชทานวิสุงคามสีมาเมื่อ พ.ศ. 1900
วัดมีตำนานที่เกี่ยวข้องกับการสร้างพระพุทธชินราช ในพงศาวดารเหนือ กล่าวไว้ว่า "... เมื่อครั้งพระมหาธรรมราชาลิไท ทรงสร้างวัดพระศรีรัตนมหาธาตุ และมีการหล่อพระประธาน คือ พระพุทธชินราช พระพุทธชินสีห์ และ พระพุทธศาสดา นั้น เมื่อเททองหล่อพระถึง 3 ครั้ง ทองที่เทหล่อก็ไม่รวมตัวกันเป็นองค์พระ ร้อนถึงเทวดาต้องลงมาช่วย โดยแปลงเป็นตาปะขาวมาช่วยสร้างพระพุทธชินราชในครั้งนั้นให้สำเร็จ พอเทหล่อได้สำเร็จเรียบร้อยดีแล้ว ตาปะขาวนั้นก็เดินไปทางด้านทิศเหนือ แล้วก็หายวับไปกับตา พระมหาธรรมราชาลิไทจึงทรงโปรดให้สร้างวัดตรงบริเวณนั้น ชาวบ้านจึงเรียกชื่อวัดว่า "วัดตาปะขาวหาย"..."
ที่ตั้งเดิมของวัดนั้นอยู่ริมแม่น้ำน่านฝั่งทิศตะวันออก และถูกกระแสน้ำไหลกัดเซาะตลิ่งจนวัดจมลงในแม่น้ำน่านถึงสองครั้ง ปรากฏหลักฐานคือใบเสมาและอุโบสถที่จมอยู่กลางแม่น้ำน่าน เวลาหน้าแล้งจะสามารถเห็นใบเสมาและอุโบสถ นอกเหนือจากนั้นยังพบฐานเจดีย์ซึ่งก่อด้วยอิฐเป็นจำนวนมากที่ริมตลิ่งแม่น้ำน่าน วัดตาปะขาวหายในปัจจุบันจึงเป็นที่ตั้งวัดครั้งที่สาม

**โบราณสถาน**
ปู่เทพตาปะขาว
โบราณสถานวัดตะปะขาวหายตั้งอยู่ทางทิศตะวันออกแม่น้ำน่าน โบราณสถานมีหลายยุคสมัย เช่น เตาเผาเป็นเตาทุเรียนสมัยสุโขทัย อุโบสถ วิหาร สมัยอยุธยาตอนปลาย มณฑปสมัยรัตนโกสินทร์ โบราณสถานวัดตะปะขาวหายมีความเกี่ยวข้องกับประวัติศาสตร์ชาติไทยมาตั้งแต่สมัยกรุงสุโขทัย มีการตั้งเตาเผา 2 เตา อยู่ในโรงเรียนวัดตาปะขาวหาย 
เตาเผาดินจากการทำถนนที่ติดเตาพังทลายทับถมลงเตาอาคารคลุมเตา ถูกรถทำถนนชนพัง อุโบสถ วิหาร ได้บูรณะแล้ว ทางวัดได้ประกอบพิธีกรรมทางศาสนามณฑปจตุรมุข สภาพปัจจุบันยอดมณฑปหักลงมากระเบื้องมุงหลังคาไม้ โครงสร้างหลังคาหักพักลงมา เสามณฑปรับหลังคาพังทลาย

**พระเครื่อง**
วัดตาปะขาวหาย ยังปรากฏพบสกุลพระเครื่องที่พบจากวัดเก่าที่พังลงแม่น้ำน่าน สกุลพระพิมพ์หลวงพ่อโต พิมพ์เนื้อดินละเอียดมาก ปางสมาธิ ประทับนั่งบนฐานบัวคว่ำบัวหงาย สองชั้น รวมทั้งปรากฏพบพระปิดตา พิมพ์สามเหลี่ยมเนื้อผงและเนื้อโลหะผสม

**อ้างอิง**
หมวดหมู่:โบราณสถานในจังหวัดพิษณุโลก
ตาปะขาวหาย
วัดธรรมรังษีนิคมเขต

วัดธรรมรังษีนิคมเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบุ่งค้า อำเภอเลิงนกทา จังหวัดยโสธร
วัดธรรมรังษีนิคมเขต หรือ วัดบ้านนากอก เป็นวัดที่สร้างโดยชาวบ้านนากอกซึ่งตั้งบ้านมาตั้งแต่ พ.ศ. 2374 โดยแยกมาจากบ้านบุ่งค้า ซึ่งบรรพบุรุษดั้งเดิมอพยพมาจากเมืองเซโปนและเมืองวัง ประเทศลาว ตั้งวัดเมื่อ พ.ศ. 2444 ได้รับพระราชทานวิสุงคามสีมา เมื่อ พ.ศ. 2473 ได้รับพระราชทานวิสุงคามสีมาครั้งหลังเมื่อวันที่ 29 กันยายน พ.ศ. 2541 กรมศิลปากรได้ประกาศขึ้นทะเบียนและกำหนดเขตที่ดินโบราณสถาน ในราชกิจจานุเบกษา เล่ม 119 ตอนพิเศษ 131 ง หน้า 2 ฉบับวันที่ 28 ธันวาคม 2545 กำหนดพื้นที่โบราณสถานประมาณ 1 ไร่ 2 งาน 91 ตารางวา และบูรณะซ่อมแซมเมื่อ พ.ศ. 2555
สิมตกแต่งด้วยศิลปะพื้นถิ่นกับศิลปะฝีมือช่างญวน เริ่มสร้างเมื่อ พ.ศ. 2465 แล้วเสร็จเมื่อ พ.ศ. 2475 มีลักษณะเป็นอาคารรูปสี่เหลี่ยมผืนผ้า ก่ออิฐถือปูนแบบโบราณ หลังคามุงด้วยไม้แป้นเกล็ด ประดับด้วยช่อฟ้า ใบระกา หางหงส์ ซึ่งทำด้วยไม้ หน้าบันประดับด้วยรูปปูนปั้น เหนือประตูหน้าต่างทำเป็นกรอบซุ้มโค้ง ตัวสิมด้านหน้าทำเป็นมุข มีช่องประตูหน้าต่าง ทำเป็นซุ้มโค้งหน้าต่าง ด้านข้างของสิมเป็นช่องสี่เหลี่ยมทั้งด้านเหนือและใต้ด้านละ 3 ช่อง และหน้าต่างหลอก อีกด้านละ 1 ช่องคันทวยไม้แกะสลักเป็นรูปพญานาคด้านละ 6 ตัว บันไดขึ้นด้านหน้าและด้านข้างมุขหน้าราวบันไดรูปนาคปูนปั้น 

**อ้างอิง**
ธรรมรังษีนิคมเขต
หมวดหมู่:โบราณสถานในจังหวัดยโสธร
หมวดหมู่:สิ่งก่อสร้างในอำเภอเลิงนกทา
วัดชุมพรรังสรรค์

วัดชุมพรรังสรรค์ เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่ในตำบลนาทุ่ง อำเภอเมืองชุมพร จังหวัดชุมพร ที่ดินตั้งวัดมีเนื้อที่ 22 ไร่ 3 งาน 50 ตารางวา
วัดชุมพรรังสรรค์ เดิมชื่อว่า วัดราชคฤห์ดาวคะนอง  แต่คนทั่วไปนิยมเรียกว่า วัดท่าตะเภาเหนือ เนื่องจากตั้งอยู่ในหมู่บ้านท่าตะเภาเหนือ สร้างเมื่อ พ.ศ. 2363 โดยพระยากำแหงสงคราม (ซุ้ย) เจ้าเมืองชุมพรในสมัยนั้น ซึ่งตรงกับรัชกาลพระบาทสมเด็จพระพุทธเลิศหล้านภาลัย ในคราวที่พม่าตีเมืองชุมพรและยึดเมืองชุมพรไว้ได้ 
ต่อมาเมื่อ พ.ศ. 2484 สมัยพระปลัดเปี้ยน จนทสโร เป็นเจ้าอาวาสตรงกับสมัยสงครามโลกครั้งที่ 2 ญี่ปุ่นยกพลขึ้นบกที่อ่าวไทย เนื่องจากชุมพรถูกภัยสงครามเสียหาย วัดท่าตะเภาเหนือเสียหายอย่างหนัก อุโบสถพังพินาศ เหลือแต่พระประธานในอุโบสถองค์เดียว ประชาชนเห็นเป็นที่อัศจรรย์จึงได้ถวายพระนามว่า หลวงพระรอดสงคราม วัดอยู่ในสภาพวัดร้างในช่วงสงคราม เมื่อพระปลัดเปี้ยน จนทสโร เจ้าอาวาส กลับสู่วัดและได้ปฏิสังขรณ์อุโบสถขึ้นใหม่ในที่เดิม ต่อมา พ.ศ. 2500 ได้เปลี่ยนชื่อเป็น "วัดชุมพรรังสรรค์" อันเป็นวัดประจำอำเภอเมืองชุมพรมีความหมายว่าวัดนี้ชาวชุมพรเป็นผู้สร้าง
อาคารเสนาสนะที่สำคัญ ได้แก่ อุโบสถคอนกรีตเสริมเหล็ก ศาลาการเปรียญ สร้างเมื่อ พ.ศ. 2512 เป็นอาคารคอนกรีตเสริมเหล็กชั้นเดียว กุฏิสงฆ์ จำนวน 40 หลัง ฌาปนสถาน หอกลอง โรงครัว เรือนเก็บพัสดุ กุฏิเจ้าอาวาส และเรือนรับรอง ภายในวัดมีพิพิธภัณฑ์ตั้งอยู่ภายในอาคาร หลวงพ่อสงฆ์ จันทสโร อนุสรณ์ ภายในอาคารชั้นล่างจัดแสดงสมบัติวัดต่าง ๆ อาทิ พระพุทธรูป เครื่องกระเบื้องลายคราม เครื่องมุก เครื่องแก้ว เครื่องทองเหลือง

**รายนามเจ้าอาวาส**
 พระนุ้ย ขนฺติพโล- พระวันัยธร (อ่ำ) อริโย- พระปลัดเปี้ยน จนฺทสโร พ.ศ. 2475–2499- พระธรรมวรนายก พ.ศ. 2500–2515- พระครูพิศาลธรรมโสภณ พ.ศ. 2516–2544- พระมงคลวราจารย์ (จำนันท์ มนาโป) พ.ศ. 2545–ปัจจุบัน

**อ้างอิง**
ชุมพรรังสรรค์
ชุมพรรังสรรค์
หมวดหมู่:โบราณสถานในจังหวัดชุมพร
การรุกรานรัสเซียโดยสวีเดน

การรุกรานรัสเซียโดยพระเจ้าคาร์ลที่ 12 แห่งสวีเดน เป็นการทัพช่วงมหาสงครามเหนือระหว่างสวีเดน กับรัฐพันธมิตรของรัสเซีย, โปแลนด์ และเดนมาร์ก การรุกรานเริ่มต้นด้วยการข้ามแม่น้ำวิสตูลาเมื่อวันที่ 1 มกราคม ค.ศ. 1708 และจบลงชะงัดด้วยการพ่ายแพ้ของสวีเดนในยุทธการที่ปอลตาวาเมื่อวันที่ 8 กรกฎาคม ค.ศ. 1709 อย่างไรก็ตาม พระเจ้าคาร์ลยังคงเป็นภัยคุกคามทางทหารต่อรัสเซียเป็นเวลาหลายปีในขณะที่อยู่ภายใต้การคุ้มครองของชาวเติร์กออตโตมัน

**บริบททางประวัติศาสตร์**
ในช่วงหลายปีก่อนการรุกรานรัสเซีย พระเจ้าคาร์ลทรงพ่ายแพ้ต่อกองกำลังเดนมาร์กและโปแลนด์อย่างมีนัยสำคัญ รวมถึงมีการขึ้นครองราชย์ของกษัตริย์ สตาญิสวัฟ เลสทซีสกี ในโปแลนด์ ครั้นทรงรวบรวมชัยชนะของพระองค์ไว้ที่นั่นแล้ว พระเจ้าคาร์ลก็หันความสนพระราชหฤทัยไปที่รัสเซีย พระองค์ทรงเข้าไปในรัสเซียโดยข้ามแม่น้ำวิสตูลาที่เย็นยะเยือก โดยเป็นผู้นำทหาร 40,000 นาย ที่ประมาณครึ่งหนึ่งเป็นทหารม้า ยุทธวิธีนี้เป็นลักษณะเฉพาะของรูปแบบการทหารของพระองค์ ซึ่งอาศัยกองทัพเคลื่อนที่ด้วยความเร็วสูงเหนือภูมิประเทศที่ไม่คาดคิด ผลที่ตามมาของการเริ่มต้นการทัพอย่างรวดเร็วนี้ พระเจ้าคาร์ลทรงเกือบจะสู้รบกับจักรพรรดิปีเตอร์มหาราชเพียงหนึ่งเดือนในการทัพ โดยไปถึงฆโรดนา ซึ่งปัจจุบันอยู่ในประเทศเบลารุส เพียงสองชั่วโมงหลังจากที่กองกำลังรัสเซียละทิ้งเมืองด้งกล่าว
พระเจ้าคาร์ลเป็นผู้นำทางการทหารที่มีทักษะ และอาจถือว่าการรุกรานเป็นแผนการที่มีความเสี่ยง พระองค์ทรงขัดขืนคำแนะนำของบรรดานายพลในการบุกโจมตีในช่วงฤดูหนาวของรัสเซียหลังจากยุทธการที่นาร์วา (ค.ศ. 1700) พระองค์ทรงเลือกที่จะบุกต่อไปในขณะนี้ เพราะพระองค์ทรงคาดหวังการเสริมกำลังของสวีเดนและพันธมิตรของคอสแซคภายใต้อีวาน มาเซปา อย่างไรก็ตาม กองทัพสวีเดนที่เสริมกำลังเสริมถูกรัสเซียซุ่มโจมตี และกองทัพรัสเซียภายใต้การนำของอะเลคซันดร์ เดนิโลวิช เมนชิคอฟ ได้ทำลายเมืองหลวงของมาเซปา และไล่ตามเขาไปหาพระเจ้าคาร์ลด้วยทหารเพียงหนึ่งพันสามร้อยนาย

**หมายเหตุ**

**อ้างอิง**
หมวดหมู่:มหาสงครามเหนือ
หมวดหมู่:การบุกครองรัสเซีย
หมวดหมู่:การบุกครองโดยสวีเดน
หมวดหมู่:พระเจ้าคาร์ลที่ 12 แห่งสวีเดน
แม่แบบ:Specialist lea type descr

==Usage**
หน้านี่จัดทำขึ้นมาเพื่อแสดงถึงตัวแปรในการใส่ในค่า speciality1-5 (อันที่ 6 สงวนไว้สำรองข้อมูลเดิม) ในกล่องข้อมูล law enforcement agency ของหน้าภาษาไทย

**Encyclopedic content**

WATER=ทางน้ำ ทางทะเลและชายฝั่ง

RAIL=รถไฟ รถราง และระบบขนส่งทางราง

TRAIN=เขตพื้นที่ของการรถไฟ เขตเส้นทาง พื้นที่ที่เส้นทางรถไฟผ่าน

ROAD=ทางหลวง ถนน และการจราจร

EDUCATION=Buildings and lands occupied or explicitly controlled by the educational institution and the institution's personnel, and public entering the buildings and immediate precincts of the institution.

VEHICLE=กฎหมายและข้อบังคับเกี่ยวกับการขนส่งวัตถุอันตรายและความปลอดภัยของยานพาหนะ ใบอนุญาต การลงทะเบียน การประกันภัย ฯลฯ

ENVHER=สิ่งแวดล้อม อุทยานแห่งชาติ และพื้นที่อนุรักษ์

BORDER=ตระเวนชายแดน รักษาความปลอดภัย และความมั่นคง

PARAMILITARY=กองกำลังกึ่งทหาร การปราบปรามความไม่สงบ และการควบคุมจลาจล

RIOT=การควบคุมและปราบการจลาจล

IMMIGRATION=การตรวจคนเข้าเมือง	

CORRUPTION=การต่อต้านการทุจริต
หมวดหมู่:ผู้เล่นสโมสรฟุตบอลเมืองทอง ยูไนเต็ด

หมวดหมู่นี้สำหรับนักฟุตบอลสโมสรฟุตบอลเมืองทอง ยูไนเต็ด ทั้งในอดีตและปัจจุบัน
หมวดหมู่:สโมสรฟุตบอลเมืองทอง ยูไนเต็ด
เมืองทอง ยูไนเต็ด
หมวดหมู่:ที่ประทับของพระมหากษัตริย์

หมวดหมู่:บ้านพักทางราชการ
หมวดหมู่:พระมหากษัตริย์
หมวดหมู่:ราชาธิปไตย
หมวดหมู่:สถานที่ท่องเที่ยว
มอดูล:Transcludable section

-- Module to create selectively transcluded sections using syntax which is
-- compatible with Module:Sports table and Module:Sports results
require('strict')
local p = {}
-- Main function
function p.main(frame)
	-- Declare locals
	local tsection = frame:getParent().args'transcludesection' or frame:getParent().args'section' or 
	local bsection = frame.args'section' or frame.args'1' or 
	local editlink = frame.args'edit' or 
	-- Exit early if we are using section transclusion for a different section
	if( tsection ~=  and bsection ~=  ) then
		if( tsection ~= bsection ) then
			return 
		end
	end
	
	local text = frame.args'text' or 
	
	-- Rewrite anchor links
	local baselink = frame:getParent():getTitle()
	if mw.title.getCurrentTitle().fullText == baselink then	baselink =  end
	if baselink ~=  then
		text = mw.ustring.gsub(text, '(%%)(#^%%*%|)', '%1' .. baselink .. '%2')
	end
	-- Get VTE button text (but only for non-empty text)
	local VTE_text = 
	if (text ~=  and editlink ~=  and baselink ~= ) then
		VTE_text = frame:expandTemplate{ title = 'navbar', args = { mini=1, style='float:right', brackets=1, ':' .. baselink} }
	end
	return VTE_text .. text
end

return p
อายูกะ ข่าน

อายูกะ (Ayuka) หรือ อายูกิ ข่าน (Ayuki Khan; ค.ศ. 1669–1724) เป็นผู้นำชาวคัลมึคภายใต้การปกครองรัฐข่านคัลมึค ซึ่งถึงจุดสุดยอดในด้านเศรษฐกิจ, การทหาร และอำนาจทางการเมือง ในนามของรัสเซีย อายูกะ ข่าน ได้ปกป้องพรมแดนทางใต้ของรัสเซีย มีส่วนร่วมในการสำรวจทางทหารหลายครั้งเพื่อต่อสู้กับชนเผ่ามุสลิมในเอเชียกลาง, คอเคซัสเหนือ และคาบสมุทรไครเมีย
กองทหารคัลมึคได้บุกโจมตีบาจเคอร์โดยมีการก่อการกำเริบบาจเคอร์ที่คาซันและโอเรนบุร์ก (ค.ศ. 1681–1684) จากนั้นรัฐบาลรัสเซียก็ส่งไปเจรจาสำหรับอายูเกะ เจ้าชาย โกลิตซิน อะเลกเซย์ อีวาโนวิช ซึ่งการเจรจาเหล่านี้ล้มเหลวในการหยุดการโจมตีคัลมึคของรัสเซีย รวมทั้งทำให้อายูกะ ข่าน มีความสัมพันธ์ฉันมิตรกับปอร์ต, ไครเมีย และเปอร์เซีย
เจ้าหน้าที่ฝ่ายปกครองรัสเซียในความพยายามที่จะเสริมสร้างอิทธิพลในแม่น้ำวอลกาตอนล่าง โดยได้สนับสนุนอายูกะ ข่าน และใช้กองกำลังของเขาในระหว่างการปราบปรามการก่อการกำเริบของอัสตราฮัน (ค.ศ. 1705–1706) และบูลาวิน (ค.ศ. 1707–1709) เช่นเดียวกับในมหาสงครามเหนือ (ค.ศ. 1700–1721) และสงครามรัสเซีย-เปอร์เซีย (ค.ศ. 1722–1723) สำหรับสงครามหลัง เพื่อเป็นเกียรติแก่การรับใช้ของเขา เขาได้รับพระราชทานดาบทองคำและเข็มขัดที่ประดับด้วยเพชรพลอยโดยจักรพรรดิปีเตอร์ที่ 1
อายูกะ ข่าน ฟื้นความสัมพันธ์อย่างสันติกับอาณาจักรรัสเซีย โดยหันความสนใจไปทางทิศตะวันออก ซึ่งอายูกะ ข่าน ได้ดำเนินการทัพทางทหารต่อชาวคาซัคและเติร์กเมน โดยทำให้พวกเขาตกเป็นเมืองขึ้น ส่วนหนึ่งของมังเฆิสชัคเติร์กเมนถูกแทนที่โดยอายูกะ ข่าน แห่งแม่น้ำวอลกา ในช่วงเวลาเดียวกันรวมถึงการทำสงครามกับชาวดาเกสตาน, คูมึค, คาบาร์เดีย และคูบันที่ประสบความสำเร็จ กระทั่งใน ค.ศ. 1690 ทะไลลามะได้พระราชทานตำแหน่งคัลมึค ไทชา อายูเกะ ข่าน ด้วยลัญจกร

**อ่านเพิ่ม**

**อ้างอิง**
หมวดหมู่:ประวัติศาสตร์สาธารณรัฐคัลมืยเคีย
หมวดหมู่:ชาวคัลมึค
หมวดหมู่:บุคคลในสงครามรัสเซีย-เปอร์เซีย
ประตูสู่หน้าร้อน

ประตูสู่หน้าร้อน (Natsu e'no Tobira Kimi no Iru Mirai e; The Door into Summer) เป็นภาพยนตร์ญี่ปุ่นในปี ค.ศ. 2021 ที่ดัดแปลงมาจากนวนิยายบันเทิงคดีแนววิทยาศาสตร์โดยโรเบิร์ต เอ. ไฮน์ไลน์ เข้าฉายในประเทศญี่ปุ่นในวันที่ 25 มิถุนายน 2021 นำแสดงโดย เค็นโต ยามาซากิ

**เรื่องย่อ**
ในปี 1995 โซอิจิโร ทากากูระ (เค็นโตะ ยามาซากิ) นักวิทยาศาสตร์ที่กำลังพัฒนาหุ่นยนต์ของเขาโดยใช้แบตเตอรี่ที่เป็นพลาสมา เพื่อสานต่อสิ่งที่พอได้ทำไว้ก่อนจะเสียชีวิตไป ทากากูระอยู่กับน้องสาวของเขา ริโกะ มัตสึชิตะ (คายะ คิโยฮาระ) ทุกอย่างเหมือนจะเป็นไปได้ดี แต่คู่หมั้นของทากากูระ ริน ชิราอิชิ (นัตสึนะ วาตานาเบะ) หักหลังเขาโดยขโมยสิทธิบัตรแบตเตอรี่พลาสมาของเขาไป ทากากูระจึงตัดสินใจแช่แข็งตัวเองไว้เป็นระยะเวลา 30 ปี ด้วยความหวังที่จะได้พบอนาคตที่ดีกว่า เมื่อตื่นขึ้นมาทากากูระได้รับการดูแลจากหุ่นยนต์ของบริษัทฯ (นาโอฮิโตะ ฟูจิกิ) ที่พร้อมจะทำตามคำสั่งของเขา

**ตัวละคร**
 โซอิจิโร ทากากูระ แสดงโดย เค็นโตะ ยามาซากิ- ริโกะ มัตสึชิตะ แสดงโดย คายะ คิโยฮาระ- หุ่นยนต์ แสดงโดย นาโอฮิโตะ ฟูจิกิ- ริน ชิราอิชิ แสดงโดย นัตสึนะ วาตานาเบะ- คาซูฮิโตะ มัตสึชิตะ แสดงโดย ฮิเดกาซุ มาชิมะ- ทาโร ซาโต แสดงโดย ไทโซ ฮาราดะ- โกตะ สึโบอิ แสดงโดย เค็นตะ ฮามาโนะ- ศาสตราจารย์โทอิ แสดงโดย โทโมโรโวะ ทางูจิ

**อ้างอิง**
หมวดหมู่:ภาพยนตร์ญี่ปุ่น
วิกิพีเดีย:เสนอบทความคุณภาพ/แผ่นดินไหวมิโนะ–โอวาริ ค.ศ. 1891

=== แผ่นดินไหวมิโนะ–โอวาริ ค.ศ. 1891**
 เสนอชื่อโดย kaoavi ピンク (คุย)

**รายการตรวจ**
ผู้ทบทวนหลัก: 04shasha

**เสนอแนะการปรับปรุง**
# ได้พิจารณาเทียบเคียงกับบทความภาษาอังกฤษแล้ว บทความนี้ผ่านเงื่อนไขและสามารถเป็นบทความคุณภาพได้ โดยได้ทำการตรวจสอบครั้งสุดท้ายเมื่อวันที่ 25 สิงหาคม 2565 ค่ะ --04shasha (คุย) 20:11, 29 สิงหาคม 2565 (+07)
มาร์จอรี เอสเตียโน

มาร์จอรี ดิอาส เดอ โอลิเวรา (Marjorie Dias de Oliveira; เกิด 8 มีนาคม 1982) เป็นนักแสดงหญิงชาวบราซิล เธอเป็นที่รู้จักจากบทเป็น  Beatriz Vieira Pugliesi ในละครชุดเรื่อง Justiça บท Dr. Carolina Alencar  ในเรื่อง Sob Pressão และการับบท Mariana de Santanna ในละครชุดเรื่อง Ligações Perigosas ตั้งแต่ ค.ศ. 2016 เป็นต้นมา โดยละครทั้งสามเรื่องออกอากาศทางเรจีโกลบู

**อ้างอิง**

**แหล่งข้อมูลอื่น**
  Marjorie Estiano official website (โปรตุเกส)-  Marjorie Estiano on Universal Music website (โปรตุเกส)-  Oito on Deezer website (โปรตุเกส)-  List of Estiano's albums/DVDs- name=Marjorie Estiano
หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
เซฮ์รา กือเนช

เซฮ์รา กือเนช (Zehra Güneş) เกิดเมื่อวันที่ 7 กรกฎาคม ค.ศ. 1999 เป็นนักวอลเลย์บอลหญิงชาวตุรกี เล่นในตำแหน่งตัวบล็อกกลาง ปัจจุบันเล่นให้แก่สโมสรวาคึฟบังค์สปอร์คูลือบือ และเป็นนักกีฬาทีมวอลเลย์บอลหญิงทีมชาติตุรกี
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2542
หมวดหมู่:บุคคลจากอิสตันบูล
หมวดหมู่:นักวอลเลย์บอลหญิงชาวตุรกี
หมวดหมู่:ประเทศฟิลิปปินส์ในปี พ.ศ. 2549

หมวดหมู่:เหตุการณ์ในประเทศฟิลิปปินส์แบ่งตามปี
หมวดหมู่:พ.ศ. 2549
รีพับลิก (องค์กรทางการเมือง)

รีพับลิก (Republic) เป็นกลุ่มชาวอังกฤษที่สนับสนุนการเปลี่ยนระบอบราชาธิปไตยของสหราชอาณาจักรเป็นสาธารณรัฐระบบรัฐสภาโดยพฤตินัย เป็นองค์กรสมาชิกของ Common Clause (พันธมิตรของขบวนการสาธารณรัฐในเครือจักรภพ) และเป็นพันธมิตรของขบวนการสาธารณรัฐในยุโรป และปัจจุบันเป็นองค์กรเดียวที่รณรงค์เพื่อรัฐธรรมนูญฉบับสาธารณรัฐ องค์กรรีพับลิกระบุว่าภารกิจของพวกเขาคือ "เพื่อให้บรรลุการล้มล้างระบอบกษัตริย์ของอังกฤษเพื่อสนับสนุนสาธารณรัฐประชาธิปไตย" ในปี ค.ศ. 2021 ร็อบบี พาร์กินเป็นประธานคนปัจจุบัน และเกรแฮม สมิธเป็นประธานเจ้าหน้าที่บริหารขององค์กร

**อ้างอิง**
หมวดหมู่:องค์การที่ก่อตั้งในปี พ.ศ. 2526
ยาวอริว

ยาวอริว (Я́ворів; Jaworów; יאַוואָראָוו) เป็นนครในแคว้นลวิว ทางภาคตะวันตกของประเทศยูเครน และเป็นศูนย์กลางการปกครองของเขตยาวอริวซึ่งตั้งอยู่ในแคว้นเดียวกัน นครนี้ตั้งอยู่ห่างจากลวิว (เมืองหลักของแคว้น) ไปทางทิศตะวันตกประมาณ 50 กิโลเมตร (31 ไมล์) และห่างจากชายแดนประเทศโปแลนด์ประมาณ 15 กิโลเมตร มีประชากร 12,888 คน (ประมาณการ ค.ศ. 2021) ไม่ไกลกันนักเป็นที่ตั้งของนิคมชกลอซึ่งมีชื่อเสียงเรื่องน้ำพุกำมะถัน

**อ้างอิง**
หมวดหมู่:นครในแคว้นลวิว
กอแวล

กอแวล (Ко́вель; Kowel; קאָוועל) เป็นนครในแคว้นวอลึญ ทางภาคตะวันตกเฉียงเหนือของประเทศยูเครน เป็นศูนย์กลางการบริหารของเขตกอแวลซึ่งอยู่ในแคว้นเดียวกัน นครนี้มีประชากร 67,991 คน (ประมาณการ ค.ศ. 2021)
ใน ค.ศ. 1858 มีการขุดพบใบหอกซึ่งมีข้อความจารึกเป็นภาษากอทอักษรรูนใกล้กับนครกอแวล มีอายุย้อนไปได้ถึงต้นคริสต์ศตวรรษที่ 3 ถือเป็นหนึ่งในจารึกอักษรรูนที่เก่าแก่ที่สุดเท่าที่ค้นพบ แต่ใบหอกดังกล่าวสูญหายไปในช่วงสงครามโลกครั้งที่ 2

**อ้างอิง**
หมวดหมู่:นครในประเทศยูเครน
หมวดหมู่:แคว้นวอลึญ
ซาร์นือ

ซาร์นือ (Сáрни; Sarny; lit|กวางโร) เป็นนครขนาดเล็กในแคว้นริวแน ทางภาคตะวันตกของประเทศยูเครน เป็นศูนย์กลางการบริหารของเขตซาร์นือ และเป็นชุมทางรถไฟสายสำคัญริมแม่น้ำสลุช นครนี้มีประชากร 28,865 คน (ประมาณการ ค.ศ. 2021)

**อ้างอิง**
หมวดหมู่:นครในประเทศยูเครน
หมวดหมู่:แคว้นริวแน
กอรอสแตญ

กอรอสแตญ (Ко́ростень) ซึ่งในอดีตยังเป็นที่รู้จักกันในชื่อ อิสกอรอสแตญ (І́скоростень) เป็นนครในแคว้นฌือตอมือร์ ทางตอนเหนือของประเทศยูเครน ทำหน้าที่เป็นศูนย์กลางการบริหารของเขตกอรอสแตญซึ่งอยู่ภายในแคว้นเดียวกัน นครมีประชากร 62,285 คน (ประมาณการ ค.ศ. 2021) 
กอรอสแตญเป็นนครเก่าแก่และเป็นศูนย์กลางการคมนาคมขนส่งขนาดใหญ่ริมแม่น้ำอุฌ ในนครยังมีโรงงานผลิตเครื่องถ้วยเปลือกไข่ บริษัทผลิตเครื่องจักรกล และโรงงานผลิตสีและน้ำมันวาร์นิช บริเวณรอบนอกของนครเป็นแหล่งหินแกรนิตมีค่า

**อ้างอิง**
หมวดหมู่:นครในประเทศยูเครน
หมวดหมู่:แคว้นฌือตอมือร์
นีกอปอล (ประเทศยูเครน)

นีกอปอล (Ні́кополь, pron; จากlit=เมืองแห่งชัยชนะ) เป็นนครและเทศบาลในเขตนีกอปอล แคว้นดนีปรอแปตร็อวสก์ ประเทศยูเครน ตั้งอยู่บนฝั่งขวาของแม่น้ำนีเปอร์ ห่างจากดนีปรอ (เมืองหลักของแคว้น) ไปทางทิศตะวันตกเฉียงใต้ประมาณ 100 กิโลเมตร นครมีประชากร 107,464 คน (ประมาณการ ค.ศ. 2021) ในแง่จำนวนประชากรนั้น นีกอปอลเป็นเมืองใหญ่อันดับที่สามของแคว้นและเป็นหนึ่งในเมืองที่ใหญ่สุดห้าสิบอันดับแรกของประเทศ

**อ้างอิง**
หมวดหมู่:นครในแคว้นดนีปรอแปตร็อวสก์
เปาลอฮรัด

เปาลอฮรัด (Павлогра́д, pron) เป็นนครและเทศบาลในแคว้นดนีปรอแปตร็อวสก์ ทางตอนกลาง-ตะวันออกของประเทศยูเครน เปาลอฮรัดเป็นศูนย์กลางการบริหารของเขตเปาลอฮรัด มีประชากร 103,073 คน (ประมาณการ ค.ศ. 2021) ตัวนครมีแม่น้ำวอว์ชา แม่น้ำกอแชร์ฮา และแม่น้ำฮนิซดกาไหลผ่าน

**อ้างอิง**
หมวดหมู่:นครในแคว้นดนีปรอแปตร็อวสก์
นีกอปอล (ประเทศบัลแกเรีย)

นีกอปอล (Нико̀пол; จากlit=เมืองแห่งชัยชนะ) เป็นเมืองทางตอนเหนือของประเทศบัลแกเรียและศูนย์กลางการบริหารของเทศบาลนีกอปอลซึ่งเป็นส่วนหนึ่งของจังหวัดแปลแวน ตั้งอยู่บนฝั่งขวาของแม่น้ำดานูบ ห่างจากจุดบรรจบระหว่างแม่น้ำดานูบกับแม่น้ำออซัมไปทางท้ายน้ำ 4 กิโลเมตร (2 ไมล์) เขตเมืองตั้งอยู่ตีนหน้าผาหินชอล์กและกระจายตัวไปตามแนวแม่น้ำดานูบและหุบเขาแคบ ๆ
หมวดหมู่:เมืองในประเทศบัลแกเรีย